Document ID: 32009R0697

32009R0697
L 201/6
SLUŽBENI LIST EUROPSKE UNIJE
31.07.2009.
UREDBA KOMISIJE (EZ) br. 697/2009
od 31. srpnja 2009.
o izmjeni Uredbe (EZ) br. 1913/2006 o utvrđivanju detaljnih pravila za primjenu agromonetarnog sustava za euro u poljoprivredi u pogledu operativnih događaja u Programu distribucije voća u školama, te o odstupanju od te Uredbe
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2799/98 od 15. prosinca 1998. o uspostavi agromonetarnih mjera za euro (1), a posebno njezin članak 9.,
budući da:
(1)
Uredbama Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (2) i (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (3), kako su izmijenjene Uredbom (EZ) br. 13/2009 (4), uspostavljen je Program distribucije voća u školama koji sufinancira Zajednica.
(2)
Sredstva Zajednice koja su dodijeljena kao potpora iz Uredbe Komisije (EZ) br. 288/2009 od 7. travnja 2009. o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu potpore Zajednice za dostavu voća i povrća, prerađenog voća i povrća i proizvoda od banana za djecu u obrazovnim ustanovama u okviru Programa distribucije voća u školama (5), izražena su u eurima. Stoga je potrebno utvrditi operativni događaj za devizne tečajeve valuta država članica koje nisu uvele euro.
(3)
Uredbom Komisije (EZ) br. 1913/2006 (6) utvrđuju se operativni događaji za devizne tečajeve koji se upotrebljavaju u zakonodavstvu Zajednice u vezi s provedbom zajedničke poljoprivredne politike. Primjereno je utvrditi operativne događaje koji su posebno povezani s provedbom Programa distribucije voća u školama. Međutim, posebni operativni događaj treba utvrditi samo za razdoblje od 1. kolovoza 2009. do 31. srpnja 2010.
(4)
Stoga treba Uredbu (EZ) br. 1913/2006 sukladno tomu izmijeniti.
(5)
Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
U Uredbi (EZ) br. 1913/2006 sljedeći se članak 5.a umeće nakon članka 5.:
„Članak 5.a
Iznosi i plaćanja potpore povezani s provedbom Programa distribucije voća u školama.
Za potporu koja se dodjeljuje za opskrbu djece voćem i povrćem, prerađenim voćem i povrćem i proizvodima od banana, kako je utvrđeno u članku 1. Uredbe Komisije (EZ) br. 288/2009 (7), operativni događaj za devizni tečaj jest 1. siječnja, prije razdoblja navedenog u članku 4. stavku 1. te Uredbe.
Članak 2.
Odstupajući od članka 5.a Uredbe (EZ) br. 1913/2006, kako je izmijenjena ovom Uredbom, za razdoblje od 1. kolovoza 2009. do 31. srpnja 2010. operativni događaj iz toga članka jest 31. svibnja 2009.
Članak 3.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 31. srpnja 2009.

Labels: 17
10
0
3
12
15